જીતુ વાઘાણી અને બુધેલ ગામના સરપંચ વચ્ચે ગોચરની જમીનને લઇને વિવાદ થયો હતો, આ મામલે સરપંચ પર કેટલાક કેસ પણ કરવામાં આવ્યા હતા. આ કારણે રાજપૂત સમાજે જીતુ વાઘાણી સામે નારાજગી વ્યક્ત કરતાં આંદોલનો પણ કર્યા હતા. જો કે, ચૂંટણી ટાણે જીતુ વાઘાણીએ સરપંચની માફી માંગી લેતા મામલો થાળે પડ્યો હતો. આ ઉપરાંત અમિત શાહે પણ સરપંચ સામે નોંધાયેલ કેસ પરત ખેંચવાની બાંહેધરી આપી હતી. આ સમાધાન કરાવવામાં પૂર્વ મુખ્યમંત્રી આનંદીબેન પટેલે મહત્વની ભૂમિકા ભજવી હોવાનું કહેવાઇ રહ્યું છે.